Държавен вестник, бр. 13, 2007 г., стр. 93

Б Р О Й  13
Д Ъ Р Ж А В Е Н   В Е С Т Н И К
С Т Р .  93
(2) Известието за приемане на заявлението за
регистрация на пазара на балансираща енергия на
производителите, които не участват в сделки по сво-
бодно договорени цени и които снабдяват с електри-
ческа енергия само собствени обекти, съдържа ин-
формацията по ал. 1, т. 1 и 4.
Чл. 9. (1) В срок 30 дни от получаване на извес-
тието по чл. 8 търговският участник е длъжен да
сключи:
1. договор за балансиране с електроенергийния
системен оператор;
2. договор за достъп с електроенергийния систе-
мен оператор и договор за пренос на електрическа
енергия с преносното и/или разпределителното пред-
приятие съгласно глава трета, раздел I;
3. договор за откриване и обслужване на специал-
ната сметка на търговския участник.
(2) В срок 30 дни от получаване на известието
по чл. 8, ал. 2 производителите, които не участват
в сделки по свободно договорени цени и снабдяват
с електрическа енергия само собствени обекти по
собствен електропровод, сключват само договор
за достъп.
(3) В срок 30 дни от получаване на известието по
чл. 8, ал. 2 производителите, които не участват в сдел-
ки по свободно договорени цени и снабдяват с елект-
рическа енергия само собствени обекти през пренос-
ната и/или електроразпределителна мрежа, сключват
само договор за достъп и договор за пренос.
(4) След изпълнение на изискванията по ал. 1, 2
и 3 операторът вписва търговския участник в ре-
гистър на търговските участници със статус “ре-
гистриран”.
(5) Регистрираните търговски участници, с из-
ключение на производителите, които не участват в
сделки по свободно договорени цени и снабдяват с
електрическа енергия само собствени обекти, сключ-
ват договори под условие за съответната категория
търговски участник с обществения доставчик и/или
обществените снабдители.
(6) Сключените договори по свободно договоре-
ни цени от регистрирания търговски участник могат
да бъдат реално изпълнявани след сключване на
договор под условие по ал. 5 и внасяне на гаранцион-
ния депозит по специалната сметка.
(7) В случай че условията за сключване на дого-
вори по свободно договорени цени по ал. 5 и 6 са
изпълнени, но са изтекли повече от 3 месеца от
датата на известяване на първия график за достав-
ка, операторът има право към момента на регист-
риране на този график да провери отново изпълне-
нието на условията по чл. 7, ал. 1, т. 2 от Правила-
та за условията и реда за достъп до електропренос-
ната и електроразпределителни мрежи, както и да
поиска преизчисляване на размера на гаранцион-
ния депозит по чл. 116, отчитайки актуалните дан-
ни за търговския участник.
Чл. 10. (1) Операторът публикува в интернет спи-
сък на регистрираните търговски участници по чл. 9,
ал. 4 с информация за наименованието, идентифика-
ционния номер, датата на регистрация и статуса (при-
добито право за сключване на сделки при свободно
договорени цени; производители, които снабдяват с
електрическа енергия само собствени обекти; дата
на отстраняване).
(2) При изпълнение на условията по чл. 9, ал. 5 и
6 операторът поставя статус “активен” в регистъра
по ал. 1.
Чл. 11. Всеки търговски участник е длъжен да из-
праща информация на оператора за промяна в пред-
ставените данни при регистрацията не по-късно от
10 работни дни след възникване на промяната. Фи-
нансовите отчети по чл. 6, ал. 2, т. 6 се предоставят
ежегодно.
Чл. 12. Операторът регистрира обществения дос-
тавчик и обществените снабдители на пазара на ба-
лансираща енергия служебно.
Чл. 13. (1) Операторът може да откаже регистра-
ция на пазара на балансираща енергия в случай на:
1. неотстраняване на непълноти в заявлението и
приложенията към него в срока по чл. 7, ал. 1, т. 2;
2. при непогасени задължения към преносното
предприятие, електроенергийния системен оператор,
разпределителни дружества.
(2) Операторът не регистрира търговски участник
при неизпълнение в срок на условията по чл. 9, ал. 1.
(3) При отказ за регистрация по ал. 1 или ал. 2
операторът прекратява преписката по регистрация
на търговския участник.
(4) Заявителят може отново да започне процеду-
ра за регистрация на пазара на балансираща енергия
съгласно чл. 6 след изтичане на два месеца от датата
на получаване на отказ от оператора по ал. 1 или 2.
Чл. 14. (1) В случай на отказ за регистрация от
страна на оператора търговският участник има пра-
во да оспори писмено отказа пред Държавната коми-
сия за енергийно и водно регулиране (ДКЕВР) в 14-
дневен срок от получаването му.
(2) Държавната комисия за енергийно и водно
регулиране проверява дали са налице основанията за
отказ за регистрация и се произнася с решение в срок
30 дни от постъпване на жалбата по ал. 1.
(3) В случай че комисията прецени, че операто-
рът неоснователно е отказал регистрация на пазара
на балансираща енергия, операторът е длъжен в срок
два работни дни от получаване на решението по ал. 2
да изпрати на заявителя известие за приемане на
заявлението за регистрация на пазара на балансира-
ща енергия.
Раздел IV
Прекратяване на участието на пазара на
балансираща енергия
Чл. 15. Ако до изтичане на 6 месеца от датата на
регистрацията по чл. 9, ал. 4 търговският участник
не изпълни условието по чл. 9, ал. 5 и/или не внесе
изисквания гаранционен депозит, операторът го за-
личава от регистъра и го уведомява.
Чл. 16. (1) Операторът има право да отстрани
принудително търговски участник от пазара на ба-
лансираща енергия в случаите и по реда на глава
девета.
(2) Общественият доставчик и обществените снаб-
дители не могат да бъдат отстранени от пазара на
балансираща енергия.
(3) Търговският участник може да възстанови
участието си на пазара на балансираща енергия не
по-рано от 3 месеца от датата на отстраняване.
(4) Участието на пазара на балансираща енергия
след отстраняване се възстановява по реда на чл. 18.
(5) Ако до изтичане на 6 месеца от датата на от-
страняване търговският участник не изпрати заявле-
ние за възстановяване на участието си на пазара на
балансираща енергия, операторът го заличава от
регистъра и го уведомява.
Чл. 17. В случаите на заличаване от регистъра по
чл. 15 и чл. 16, ал. 5 търговският участник има право
да се регистрира по реда на чл. 6.
Чл. 18. (1) При възстановяване на участието си
на пазара на балансираща енергия търговският учас-
тник изпраща на оператора: